CELEX: 32020D2216
Language: fi
Date: 2020-12-22 00:00:00
Title: Komission täytäntöönpanopäätös (EU) 2020/2216, annettu 22 päivänä joulukuuta 2020, päätöksen 2006/168/EY liitteen I muuttamisesta siltä osin kuin on kyse Yhdistynyttä kuningaskuntaa ja tiettyjä sen kruunun alaisuuteen kuuluvia alueita koskevista kohdista sellaisten kolmansien maiden luettelossa, joista nautaeläinten alkioiden tuonti unioniin on sallittua (ETA:n kannalta merkityksellinen teksti)

28.12.2020   
               
               
                  FI
               
               
                  Euroopan unionin virallinen lehti
               
               
                  L 438/57
               
            
         KOMISSION TÄYTÄNTÖÖNPANOPÄÄTÖS (EU) 2020/2216,
         annettu 22 päivänä joulukuuta 2020,
         päätöksen 2006/168/EY liitteen I muuttamisesta siltä osin kuin on kyse Yhdistynyttä kuningaskuntaa ja tiettyjä sen kruunun alaisuuteen kuuluvia alueita koskevista kohdista sellaisten kolmansien maiden luettelossa, joista nautaeläinten alkioiden tuonti unioniin on sallittua
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY (1) ja erityisesti sen 7 artiklan 1 kohdan ja 9 artiklan 1 kohdan b alakohdan,
         sekä katsoo seuraavaa:
         
                     (1)
                  
                  
                     Komission päätöksessä 2006/168/EY (2) vahvistetaan nautaeläinten alkioiden lähetysten unioniin tuontia koskevat edellytykset. Lisäksi kyseisen päätöksen liitteessä I esitetään luettelo kolmansista maista, joista jäsenvaltioiden on sallittava nautaeläinten alkioiden tuonti.
                  
               
                     (2)
                  
                  
                     Yhdistynyt kuningaskunta on antanut päätöksen 2006/168/EY edellyttämät takeet, jotta Yhdistynyt kuningaskunta sekä sen kruunun alaisuuteen kuuluva Jersey voidaan sisällyttää kyseisen päätöksen liitteeseen I sen jälkeen, kun Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyssä sopimuksessa, jäljempänä ’erosopimus’, määrätty siirtymäkausi on päättynyt, sanotun kuitenkaan rajoittamatta unionin lainsäädännön soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksen Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti. Kun otetaan huomioon Yhdistyneen kuningaskunnan antamat takeet, kyseinen kolmas maa ja sen kruunun alaisuuteen kuuluva alue olisi sisällytettävä päätöksen 2006/168/EY liitteeseen I.
                  
               
                     (3)
                  
                  
                     Päätöksen 2006/168/EY liitettä I olisi sen vuoksi muutettava.
                  
               
                     (4)
                  
                  
                     Koska erosopimuksessa määrätty siirtymäkausi päättyy 31 päivänä joulukuuta 2020, tätä päätöstä olisi sovellettava 1 päivästä tammikuuta 2021.
                  
               
                     (5)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan päätöksen 2006/168/EY liite I tämän päätöksen liitteen mukaisesti.
         
         
            2 artikla
            Tätä päätöstä sovelletaan 1 päivästä tammikuuta 2021.
         
         
            3 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 22 päivänä joulukuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EYVL L 302, 19.10.1989, s. 1.
         
            (2)  Komission päätös 2006/168/EY, tehty 4 päivänä tammikuuta 2006, eläinten terveyttä ja eläinlääkärintodistuksia koskevista vaatimuksista naudan alkioiden tuonnissa yhteisöön ja päätöksen 2005/217/EY kumoamisesta (EUVL L 57, 28.2.2006, s. 19).
      
      
         
            LIITE
            Muutetaan päätöksen 2006/168/EY liite I seuraavasti:
            
                        1)
                     
                     
                        Lisätään Sveitsiä koskevan kohdan jälkeen kohta seuraavasti:
                        
                                    ”GB
                                 
                                 
                                    Yhdistynyt kuningaskunta (*1)
                                    
                                 
                                 
                                    LIITE II
                                 
                                 
                                    LIITE III
                                 
                                 
                                    LIITE IV
                                 
                              
                  
                        2)
                     
                     
                        Lisätään Israelia koskevan kohdan jälkeen kohta seuraavasti:
                        
                                    ”JE
                                 
                                 
                                    Jersey
                                 
                                 
                                    LIITE II
                                 
                                 
                                    LIITE III
                                 
                                 
                                    LIITE IV”